**Josh-Kevin Ramirez Talm** (født 3. mai 1996 i Oslo) er en norsk friidrettsutøver som hovedsakelig konkurrerer i sprint og representerer IL Norna-Salhus. Han er også nevø av kortsprinteren Fernando Ramírez som har samtlige NM-titler og hadde norsk rekord på 60 meter før på sterke 6,57s.
Hans fremste internasjonale meritt er gull på 400 meter ved Nordisk juniormesterskap i friidrett 2015.

Idrettskarriere
---------------

**2013**

Josh-Kevin debuterte ved UM 2013 G-17 der han tok sølv på 400 meter bak Karsten Warholm. Han deltok også på 200 meter der han fikk en 7.-plass i finalen.
Han ble også kretsmester på 200 meter og 400 meter i Oslo.

**2014**

I mars 2014 deltok Josh-Kevin ved UM 2014 innendørs der han tok sølv i G-18/19-klassen bak Karsten Warholm.
Under stafett-NM i mai var han med på IK Tjalve lag på 4 x 400 meter både for MJ (menn junior) og MS (menn senior) laget til IK Tjalve der han vant to gull.

I juni vant Josh-Kevin Tyrvinglekene og Veidekkelekene på 400 meter i G-18/19. 

Han deltok ved junior-NM i friidrett 2014, i U20-klassen (MJ19) der han ble norsk juniormester på 400 meter, og løp IK Tjalve inn til en bronse medalje på 1000 meter stafett. Etter disse prestasjonene ble han belønnet med uttak til Nordisk juniormesterskap i friidrett 2014, der han fikk en 4.-plass på 400 meter, 6.-plass på 200 meter og vant sølv med Norge på 4 x 400 meter stafett.
Ved NM i friidrett 2014 tok han sølv med IK Tjalve under 1000 meter stafett bak Ullensaker/Kisa IL.

Under et lokalt stevne på Føyka i Asker satte Josh-Kevin ny norsk aldersrekord for 18-åringer på 300 meter.

**2015**

I 2015 meldte Josh-Kevin overgang til bergenklubben IL Norna-Salhus fra IK Tjalve. Debuten hans for klubben tok han ett gull på 400 meter, to sølv på 200 meter og 60 meter under kretsmesterskapet i Hordaland innendørs. Ved innendørs NM 2015 var han med på laget som tok sølv på 4 x 200 meter stafetten. En drøy uke senere deltok han ved Thon hotels Tyrvinglekene innendørs der han vant G-18/19-klassen både på 60 meter og 200 meter.

i mai, under stafett-NM, vant IL Norna-Salhus 4 x 100 meter stafett for første gang, der Josh-Kevin løp 2. etappe. Dagen etter vant Josh-Kevin Framolekene på 400 meter, og ble belønnet med å få løpe Bislett Games 2015, der han fikk en 3.-plass og kvalifiserte seg til junio-europamesterskapet i Eskilstuna 2015. Samme løp ble han tatt ut for å representere Norge under Super League i Cheboksary på 4 x 400 meter. Dette var hans første senioropptreden for det norske landslaget. 
Ved Junior-Galan i Mannheim løp Josh-Kevin inn til en 5.-plass og deretter tok ny junior kretsrekord for Hordaland. Det gikk ikke like bra under Junior-EM i Eskilstuna der han ble slått ut i innledningsheatet.
Josh-Kevin deltok ved NM i friidrett 2015 der han tok sølv på 400 meter bak Karsten Warholm, men tok gull på 1000 meter stafett sammen med IL Norna-Salhus der han løp siste etappe.

Under Tjalvelekene/boysen memorial 2015 satte han ny junior kretsrekord for Hordaland på 200 meter, og vant 100 meteren med ny personlig rekord. ved Junior-NM 2015 vant han 400 meter i den yngste klassen, MJ19, og da forsvarte sitt gull fra året før. På 200 meteren tok han sølv bak Even Meinseth, og forbedret sin ferske junior kretsrekord og ble den fjerde mannen som løp under John Ertzgaards gamle juniorrekord.
Ved Nordisk juniormesterskap i friidrett 2015 tok Josh-Kevin gull på 400 meter og ble da nordisk juniormester på distansen. Under 200 meter fikk han en strekk å måtte bryte.

**2016**

Dette året var Josh-Kevin preget av skaden han fikk under Nordisk junior landskamp 2015, så det ble lite konkurranser. Han vant noen nasjonale stevner som Tyrvinglekene, Framolekene og Romerikelekene på 400 meter. Han deltok også under Bislett Games der han fikk en 5.-plass, og klarte å snike seg inn i Norges friidretts-EM-tropp på 4 x 400 meter.

Referanser
----------

Kilder
------

* Vant Romerikslekene Arkivert 3. april 2017 hos Wayback Machine. hos norna-salhus.no
* Store ambisjoner Arkivert 3. april 2017 hos Wayback Machine. hos groruddalen
* Arkivert 28. mars 2017 hos Wayback Machine.